Այսօրվա խոսքը վերաբերում է նրանց, ովքեր հեռացել են Աստծուց և նահանջել հավատքից: Միգուցե նրանք աշխարհում ինչ-որ հաջողության են հասել, բայց Աստված ասում է. «Վա՜յ նրանց, որ փախան Ինձանից…»:
Սիրելինե’ր, Աստծուց հեռանալը լավ չէ, որովհետև Աստված ասում է. «Իմ դեմ հանցավոր եղան. թեև Ես նրանց փրկեցի, բայց նրանք Իմ դեմ ստություններ են խոսում»: Նույնիսկ եթե եկեղեցի եք գնում, բայց ներքուստ հակառակվում եք Աստծուն` կատարելով այս աշխարհի և սատանայի կամքը, նշանակում է` փախչում եք Աստծուց: